Inga Ravna Eira

eadni ganjaldii mu fuolppuid

Davvi Girji

Dán girjjis lea kopiijaváldin gildojuvvon earret go dan maid lea lohpi njuolggadusaid mielde «Lov om opphavsrett til åndsverk», «Lov om rett til fotografi» ja «Avtale mellom staten og rettighetshavernes organisasjoner om kopiering av opphavsrettslig og beskyttet verk i undervisningsvirksomhet». Dáid njuolggadusaid rihkkun váidojuvvo.

Girjji ráhkadeami ja almmuheami lea máksán: Inga Ravna Eira

© Davvi Girji 2009, 1. hápmi, 1. deaddileapmi

(ISBN: 978-82-7374-821-8)

http://www.davvi.no

Lágádusdoaimmaheaddji: Marit Gunhild Sara

Gráfalaš barggus vástida: Britt Hansen Biti/Davvi Girji

Olggoža hábmen: Britt Hansen Biti/Davvi Girji

© Davvi Girji 2021

ISBN: 978-82-329-0454-9

veallán ja geahčadan giđđabalvvaid

roavggu ja duljjiid siste lea liekkas

mu oaivvi bajábealde sáđđá nulpoheargi

dat lávii alo leat maŋábealde mánnareaga jođedettiin

unna oappáš gullo čierostuddamin gietkamis

gietkka lea ovddabealde eatni vuodjengerresis

eatni ráiddus leat mánnareahka

goahtegeres ráidogeres lohkkegeres

áhčis lea sierra ráidu

aiddo boahtán

ealo luhtte

nu gámis

maŋŋil boradeami

čilge midjiide misiid logu

muitala boazoságaid

makkár bohccot váilot

čoarvvi guolgga mielde

gáfe jugadettiin

doalvu máidnasiiguin

máinnasmáilbmái

eadni

gáhkke boaššogeažis

dollagáttis goikada

gáhkuid rávttuin

málesta ruittuin

vuoššá káfe

boraha mánáid

bassá lihtiid

bassaladdá

lávgu mánáid

doallá goađi čorgadin

čippbeliid alde

eahkedis čohkohallá

vuoiŋŋasta

suotnabatnimiin

bárgidemiin

duokŋademiin

geaiggo julggiid

loaiddus